./data/phi2331/phi017/phi2331.phi017.perseus-lat2.xml
David Magie
dalmaticatus in publico post cenam saepe visus est, Gurgitem Fabium et Scipionem se appellans, quod cum ea veste esset, cum qua Fabius et Cornelius a parentibus ad corrigendos mores adulescentes in publicum essent producti Omnes de Circo, de theatro, de Stadio, et omnibus locis et balneis meretrices collegit in aedes publicaset apud eas contionem habuit quasi militarem, dicens eas commilitones, disputavitque de generibus schematumet voluptatum, adhibuit in tali contione postea lenones, exsoletos undique collectos et luxuriosissimospuerulos et iuvenes, et cum ad meretrices muliebri ornatu processisset papilla eiecta, adexsoletos habitu puerorum qui prostituuntur  post contionem pronuntiavit iis quasi militibus ternos aureos donativum petiitque ab iis ut a dis peterent ut alios haberent ipsicommendandos Iocabatur sane ita cum servis ut eos iuberet millena pondo sibi aranearum deferre proposito praemio, collegisseque dicitur decem milia pondo aranearum, dicens et hinc intellegendum quam magna essetRoma  mittebat parasitis pro cellario salarii annuivasa cum ranis et scorpiis et cum serpentibus ethuiusmodi monstris, claudebat in eiuscemodi vasis infinitum muscarum, apes mansuetas eas appellans